Հոկտեմբերի 27-ին՝ ժամը 15:00-ին, Հայաստանի ազգային պատկերասրահի գրաֆիկայի սրահում (2-րդ հարկ) կկայանա գեղանկարիչ Հրանտ Ստեփանյանի 100-ամյակին նվիրված դասախոսություն, որը կկարդա Հայկական գեղանկարչության բաժնի գիտաշխատող Զառա Դիլանյանը: Հրանտ Ստեփանյանը ծնվել է 1918թ. Ալեքսանդրապոլում: Ավարտելով Երևանի Գեղարդ տեխնիկումը` կատարելագործվել է Ռիգայի Գեղարվեստի ակադեմիայում: Հավասարապես ստեղծագործել է տարբեր ժանրերում՝ բնանկար, դիմանկար, նատյուրմորտ, ծովանկար՝ ընտրելով ռեալիստական ուղղությունը: